stanford-oval/wikipedia huggingface dataset:
Trauma Center: New Blood

| Trauma Center: New Blood |
| --- | --- |

Kehittäjä:  Atlus
Julkaisija:  Atlus
Jakelija:  Nintendo eShop
Pelisarja:  Trauma Center
Julkaistu:  NA 20. marraskuuta 2007JP 17. tammikuuta 2008EU 7. marraskuuta 2008AUS 22. tammikuuta 2009
Lajityyppi:  simulaatiopeli
Pelimuoto:  yksinpeli, moninpeli
Ikäluokitus:  CERO: B (12 vuotta tai vanhempi)  ESRB: Teini-ikäisille 
Alusta:  Wii
Jakelumuoto:  optinen levy, digitaalinen lataus
Lisää peliartikkeleitaVideopelien teemasivulla
Infobox OK  : 
Trauma Center: New Blood on Atluksen kehittämä ja julkaisema simulaatiopeli, joka on julkaistu vuonna 2007 Wiille.
Peli on Trauma Center -sarjan kolmas peli ja on sarjan ensimmäinen Wiille julkaistu peli. Pelissä on sarjan aiempiin peleihin verrattuna täysin uusia ominaisuuksia, kuten elvytys, kaksinpeli ja hahmojen koko vuoropuhelu ääninäyttelijöiden tekemänä.
Pelaaminen

Pelaaminen keskittyy samoin kuin sarjan aiemmissakin osissa leikkausten tekoon. Pelissä käytetään Nunchuk-ohjainta leikkausvälineiden valintaan ja käyttämiseen, esimerkiksi haavojen ompeluun, lääkeaineen ruiskuttamiseen, vierasesineiden poistamiseen potilaiden kehosta ja leikkausviiltojen tekemiseen. Pelin useimmissa leikkauksissa on kolme vaikeustasoa: helppo, normaali ja vaikea. Joissakin leikkauksissa vaikeustasoksi on automaattisesti säädetty erittäin vaikea.
New Bloodissa uutta on kaksinpeli, jota on mahdollista käyttää lähes kaikkiin leikkauksiin.
Pelaaminen > Arvosana

Jokaisen leikkauksen lopussa pelaaja saa hänen nopeuteensa ja tarkkuuteensa perustuvan arvosanan. Arvosanoja on viisi.
C - Rookie Doctor (aloitteleva lääkäri)
B - Specialist (spesialisti)
A - Senior Surgeon (vanhempi kirurgi)
S - Master Surgeon (mestarikirurgi)
XS - Medical Prodigy (lääketieteen ihmelapsi)
Arvosanan XS voi saavuttaa vain vaikeustasoilla vaikea ja erittäin vaikea.
Pelaaminen > Healing Touch

Healing Touch (parantava kosketus) on erityinen kyky, joka on vain kaikkein taitavimmilla kirurgeilla. Sitä voidaan käyttää vain kerran leikkauksen aikana. Healing Touchin aikana lääkäri pystyy tekemään asioita, jotka olisivat muuten mahdottomia. Healing Touch kestää vain jonkin aikaa. Sekä Markus Vaughn että Valerie Blaylock kykenevät käyttämään Healing Touchia. Markuksen Healing Touch hidastaa väliaikaisesti ajan kulkua ja antaa pelaajalle enemmän aikaa suorittaa vaadittavat toimenpiteet. Valerien Healing Touch puolestaan vakauttaa potilaan tilan hetkeksi, jolloin tämä ei voi kuolla.
Ääninäyttelijät

| 0 | 1 | 2 |
| --- | --- | --- |
|  Rikiya Koyama  | … |  Markus Vaughn   |
|  Yumi Toma  | … |  Valerie Blaylock   |
|  Ryoka Yuzuki  | … |  Elena Salazar   |
|  Shozo Iizuka  | … |  Lloyd Wilkens   |
|  Gara Takashima  | … |  Irene Quatro   |
|  Tomohisa Asou  | … |  Robert Cromwell   |
|  Masuo Amada  | … |  Justin Everett   |
|  Hochu Otsuka  | … |  Luc Rousseau   |
|  Sanae Kobayashi  | … |  Leslie Newman   |
|  Kaori Akashi  | … |  Kanae Tsuji   |
|  Mamiko Noto  | … |  Cynthia Kazakov   |
|  Ikuya Sawaki  | … |  Miles Hoover   |
|  Shinobu Sato  | … |  Marcy Bloom   |
|  Takayuki Kondo  | … |  Kosuke Tsukimori   |
|  Ayako Kawasumi  | … |  Ange Tonegawa   |
|  Kenji Hamada  | … |  Leonardo Bello   |
|  Otoya Kawano  | … |  Zakaria Kidman   |
|  Daisuke Kiri  | … |  John Paul Mercy   |
|  Chafurin  | … |  Guy Davidson   |
Aiheesta muualla

Trauma Center: New Blood MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trauma Center: New Blood
Käännös suomeksi
Uutismixi

Uutismixi oli Yleisradion lähettämä uutisohjelma. Uutismixin lähetys esitettiin Yle TV1:ssä ja uusinnat Yle TV2:ssa, Yle Teemassa ja YLE24:ssä. Uutismixi oli nuorille tarkoitettu uutisohjelma.
Aiheesta muualla

Uutismixin sivut (Arkistoitu – Internet Archive)
VDH

Lyhenne VDH voi tarkoittaa ainakin seuraavia:
Pieter van den Hoogenband, moninkertainen olympiamitalisti
Victor Davis Hanson, sotahistorijoitsija
Verband für das Deutsche Hundewesen, saksalainen rotukoirajärjestö
Đồng Hớin lentoasema, IATA-koodi VDH, lentoasema Vietnamissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”VDH”, voi hakea sivunnimihaulla, laajalla sivunnimihaulla tai tekstihaulla.
Tukholman suomalainen seurakunta

Tukholman suomalainen seurakunta on yksi Ruotsin kirkon seurakunnista ja yksi niin sanotuista ei-alueellisista seurakunnista. Se kuuluu Tukholman hiippakuntaan.
Muuta

Seurakunnan pitkään omistama Norrnäsin leirikeskus myytiin vuonna 2012. Se herätti vastustusta.
Aiheesta muualla

Suomalainen seurakunta Ruotsin pääkaupungissä 400-vuotias, Suomen Kuvalehti, 27.03.1934, nro 13-14, s. 22, Kansalliskirjaston digitaaliset aineistot
Suomalainen kirkko Tukholman vanhassakaupungissa
Uutisraivaaja

Uutisraivaaja on Helsingin Sanomain Säätiön järjestämä mediaan ja journalismiin keskittyvä innovaatiokilpailu, jossa tavoitteena on löytää tiedonvälitykseen ja journalismiin uusia toimintatapoja sekä kannattavia liiketoimintamalleja. Kilpailua on järjestetty vuodesta 2010 alkaen ja palkinto jaetaan joka toinen vuosi. Kilpailun pääpalkinto on 250 000 euroa, joka voidaan jakaa useamman voittajan kesken.
Voittajat

2011: Scoopinion
2013: Long Play
2015: Lucify ja Kuka
2017: Frameright ja Tripsteri
2019: Rare
Tšamorron kieli

| Tšamorro |
| --- | --- |
 Tšamorron puhuma-alue.
Oma nimi:  Finuʼ Chamoru
Tiedot
Alue:   Guam  Pohjois-Mariaanit
Virallinen kieli:   Guam  Pohjois-Mariaanit
Puhujia:  47 000
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet
Kielikoodit
ISO 639-1:  ch
ISO 639-2:  cha
ISO 639-3:  cha
 Ohje 
Tervetulokyltti Guamin lentokentällä.
Tšamorro on austronesialainen kieli. Pääosa sen puhujista elää Guamilla ja Pohjois-Mariaaneilla. Kielellä on yli 47 000 puhujaa. Tšamorro on englannin rinnalla Guamin virallinen kieli. Kielellä on virallinen asema myös Pohjois-Mariaaneilla. Tšamorrossa on eniten lainasanoja espanjan kielestä.
Kielen katsotaan olevan uhattu ja sillä on kaksi päämurretta. Varsinkin Guamilla väestö on jo toisesta maailmansodasta lähtien siirtynyt puhumaan yhä enenevässä määrin vain englantia.
Guamin yliopisto tarjoaa tšamorronkielisen kandidaattiohjelman.
Fonologia ja aakkoset > Konsonantit

|  | Bilabiaali | Dentaali | Alveolaari | Postalveolaari | Palataali | Velaari | Glottaali |
| --- | --- | --- | --- | --- | --- | --- | --- |
| Klusiili | p |  | t | d |  |  | k | g | ʔ |
| Nasaali | m | n |  |  | ɲ | ŋ |  |
| Frikatiivi | β | s | z |  |  |  |  |  |
| Affrikaatta |  |  |  | ʧ | ʤ |  |  |  |
| Tremulantti |  |  | r |  |  |  |  |
| Approksimantti |  |  | l |  |  |  |  |
Lähde:
Fonologia ja aakkoset > Vokaalit

|  | Etinen | Takainen |
| --- | --- | --- |
| Suppea | i | u |
| Puolisuppea | e | o |
| Lähes väljä | æ |  |
| Väljä |  | ɑ |
Lähde:
Tšamorroa on kirjoitettu jo 1660-luvulta alkaen espanjalaisten lähetyssaarnaajien aloitteesta. Tarkka aakkosto on muuttunut, mutta nykyisin se on seuraavanlainen: ', A, Å, B, Ch, D, E, F, G, H, I, K, L, M, N, Ñ, Ng, O, P, R, S, T, U, Y
Kielioppi

Lukusanat 1–10:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| unu | dos | tres | kuåttro' | singko' | sais | sietti | ocho' | nuebi | dies |
Aiheesta muualla

Wikipedia, vapaa tietosanakirja
Tšamorro–englanti-sanakirja
Austronesialaiset kielet
abadi
abung
adonara
alune
anuta
atšeh
’auhelawa
badui
bali
belait
bugi
buru
cebuano
chuuk
etelämarquesas
fidži
gao
havaiji
hiligaino
iloko
indonesia
jaava
japi
karoliini
kiribati
madura
malagassi
malaiji
maori
minangkabau
mokerang
nauru
palau
pingelap
pohjoismarquesas
rapanui
samoa
sunda
tagalog
tahiti
taroko
tetum
tikopia
timor
tonga
tšamorro
tuvalu
wanukaka
watubela
Unai Emery

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Unai Emery Etxegoien
Syntymäaika: 3. marraskuuta 1971 (ikä 52)
Syntymäpaikka: Hondarribia, Espanja
Pelipaikka: keskikenttäpelaaja
Pituus: 181 senttimetriä
Seura
Seura: Aston Villa
Tehtävä: päävalmentaja
Seurat
| Vuodet | Seura | O | (M) |
| 1990–1996 | Real Sociedad B | 39 | (2) |
| 1995–1996 | Real Sociedad | 5 | (1) |
| 1996–2000 | Toledo | 126 | (2) |
| 2000–2002 | Racing Ferrol | 61 | (7) |
| 2002–2003 | Leganés | 28 | (0) |
| 2003–2004 | Lorca Deportiva | 30 | (1) |
| Yhteensä | Yhteensä | 289 | (13) |
Valmennusura
2004–2006: Lorca Deportiva
2006–2008: Almería
2008–2012: Valencia
2012: Spartak Moskova
2013–2016: Sevilla
2016–2018: Paris Saint-Germain
2018–2019: Arsenal
2020–2022: Villarreal
2022–: Aston Villa
 Seurajoukkueuran tilastot kattavat vain kansalliset sarjat.
Unai Emery Etxegoien (s. 3. marraskuuta 1971 Hondarribia, Guipúzcoan maakunta, Espanja) on espanjalainen jalkapallovalmentaja ja entinen pelaaja. Hän on toiminut englantilaisseura Aston Villan päävalmentajana marraskuusta 2022 lähtien.
Peliura

Baskisukuinen Emery syntyi Hondarribian kunnassa Guipúzcoassa Espanjan Baskimaalla. Emeryn isosetä Román Emery pelasi keskikentällä Real Uniónin voittaessa Espanjan cupin Copa del Reyn vuonna 1918 ja isoisä Antonio Emery maalissa joukkueen uusiessa mestaruuden vuosina 1924 ja 1927. Hänen isänsä puolestaan pelasi Deportivon maalivahtina kaudella 1961–1962 joukkueen noustessa Espanjan pääsarjaan Primera Divisióniin. Emery itse aloitti jalkapalloilun Real Sociedadin junioreissa, ja vuodet 1990–1995 hän pelasi seuran reservijoukkueessa Segunda División B:ssä. Pelipaikaltaan hän oli vasen keskikenttäpelaaja.
Kaudella 1995–1996 tuolloin jo 23-vuotias Emery nostettiin pääsarjassa Primera Divisiónissa pelanneeseen edustusjoukkueeseen, jossa hän sai kuitenkin vain vähän peliakaa. Hän tuli vaihdosta kentälle viidessä sarjaottelussa ja yhdessä cup-ottelussa. Pääsarjauran ainoa maali syntyi 8–1-murskavoitossa Albaceteä vastaan 12. toukokuuta 1996.
Emery ei onnistunut vakiinnuttamaan paikkaansa Real Sociedadissa, joten kaudeksi 1996–1997 hän siirtyi sarjatasoa alemmaksi Segunda Divisióniin Toledon joukkueeseen. Hän kuului neljän kauden ajan joukkueen runkopelaajiin. Kauden 1999–2000 päätteeksi joukkue putosi Segunda B:hen, jolloin Emery siirtyi puolestaan juuri Segundaan nousseeseen Racing Ferroliin. Galicialaisseurassa pelatessaan Emery hankki valmentajantutkinnon. Kauden 2002–2003 hän pelasi Leganésissa ennen siirtymistä Segunda B:n Lorcaan, jossa hän päätti peliuransa. Segunda Divisiónissa Emery pelasi kaikkiaan 215 ottelua ja teki 9 maalia.
Saavutukset valmentajana

Sevilla
Eurooppa-liiga (3): 2014, 2015, 2016
Paris Saint-Germain
Ranskan liiga: 2018
Ranskan cup (2): 2017, 2018
Ranskan liigacup (2): 2017, 2018
Ranskan supercup (2): 2016, 2017
Villarreal
Eurooppa-liiga:  2021
Henkilökohtaiset palkinnot :
Segundan Miguel Muñoz -palkinto (2): 2006, 2007
UNFP:n Vuoden valmentaja Ligue 1:ssä: 2018
Unihoc

Unihoc on ruotsalainen salibandytuotteita valmistava yritys.
Yleistä Unihocista

Unihoc on ruotsalainen salibandymailavalmistaja, joka on markkinajohtaja[lähde? ] muun muassa Ruotsissa, Tšekissä, Sveitsissä ja Norjassa. Suomessa Unihoceja myydään lukuisissa urheiluliikkeissä sekä myös Stockmanneissa.
Unihoc on yksi maailman vanhimmista salibandyvalmistajista. Se on perustettu vuonna 1972.
Suomessa Unihocin mailoilla pelaa Rauman SalBan salibandy-joukkue.
Vuonna 2012 Ylen Kuningaskuluttaja-ohjelman testissä  Unihoc hävisi suomalaisille merkeille. Sitä kritisoitiin kömpelyydestä ja ulkonäöstä.
Mailat ja varusteet

Unihoc on tuonut markkinoille patentoituja varsiratkaisuja, kuten Curven (taitettu varsi), Bamboo (varsi ohenee golfin rautamailan tavoin lapaa kohti), Top Lightin (todella kevyt varsi), Bubblen sekä Double Bubblen (kyseisissä mailoissa yksi- tai kaksikuplitettu varsi). Niiden lisäksi valikoimasta löytyy myös Pistol- ja TWS (Two Way System)-varret.
Kauden 06-07 puolivälissä Unihoc toi myyntiin veivilavan nimeltään Evo2 Senseidoja kauden lopulla Evo3 Hook-lavan].
Unihoc tekee mailojen, lapojen ja grippien lisäksi myös muita salibandytuotteita, kuten urheilu- ja vapaa-ajanvaatteita ja salibandysuojalaseja.
Aiheesta muualla

Unihoc Suomessa
Unihoc Ruotsissa
Keskustelua salibandystä ja salibandyvarusteista (Arkistoitu – Internet Archive)
Vanni Fucci

Vanni Fucci oli italialainen kirkkovaras ja Danten jumalaisessa näytelmässä esiintyvä henkilöhahmo. Hän ryösti Pistoian kirkon aarteen vuonna 1293. Hän esiintyy Danten helvetissä varkaiden joukossa, sekä Dan Simmonsin novellissa Vanni Fucci elää, voi hyvin ja asuu helvetissä.
Varokaa lapsia!

| Varokaa lapsia! |
| --- | --- |

Kirjailija:  Timo Parvela
Kieli:  suomi
Genre:  lastenkirjallisuus
Kustantaja:  Tammi
Julkaistu:  2006
Ulkoasu:  sidottu
Sivumäärä:  144
ISBN:  978-951-31-3685-7
Sarja: Ella ja kaverit
Edeltävä:  Ella aalloilla
Seuraava:  Ella ja seitsemän törppöä
Löydä lisää kirjojaKirjallisuuden teemasivulta
Varokaa lapsia! on Timo Parvelan 2006 julkaistu Ella-kirja. Kirjan kustansi Tammi.
Käännöksiä

Saksa: Ella und die falschen Pusteln.  (Kääntänyt Stohner, Anu & Stohner, Nina)  München:  Hanser cop., 2012.  ISBN 978-3-446-24017-9.
Viro: Ella: Ettevaatust! Lapsed!.  (Kääntänyt Arder, Elisabeth)  Tallinna:  Ajakirjade Kirjastus, 2017.  ISBN 978-9949-39-355-8.
VDI VDE-IT

VDI/VDE-IT on Saksan informaatioteknologian kehityksen rahoitusorganisaatio.
Sen budjetti on 130 miljoonaa euroa. Se on johtanut vuodesta 1990 alkaen muun muassa Saksan mikrotekniikan teknologiaohjelmaa. Se toimii Opetus-, tiede ja teknologiaministeriön (BMWA) alaisena. Sillä on alueellisia ohjelmia Baijerissa ja Ala-Saksissa sekä Berliinissä. Siinä toimii 110 ihmistä.
Aiheesta muualla

VDI VDE IT:n sivusto (englanniksi) (saksaksi)
Uutisraivooja

| Uutisraivooja Jaakko Teppo |
| --- | --- | --- |

Vuonna 2002 julkaistun uusintajulkaisun kansikuva.
Studioalbumin tiedot
 Äänitetty : 1993
 Julkaistu: 1993 2002 (uusintajulkaisu)
 Formaatti: CD, c-kasetti
 Tuottaja(t): Jarmo Jylhä
 Tyylilaji: kupletti
 Kesto: 41.06
 Levy-yhtiö: Piällysmies / Hupijuttu Oy Poptori (uusintajulkaisu)
Jaakko Tepon muut julkaisut
| Onnen kerjäläinen 1984 | Uutisraivooja  | Pers'aukisten piiritarkastaja 1995 |
Uutisraivooja on suomalaisen kuplettilaulaja ja satiirikon Jaakko Tepon vuonna 1993 julkaistu studioalbumi. Albumin julkaisi Hupijuttu Oy.
Poptori teki albumista uusintajulkaisun vuonna 2002.
Kappaleet

"Abdullah" (säv. ja sov. Jarmo Jylhä - san. Kyösti Timonen) −4:00
"Huuliharppukostaja" (säv. ja sov. Jarmo Jylhä - san. Jaakko Teppo) − 3:15
"Merisika" (säv. ja sov. Jarmo Jylhä - san. Kyösti Timonen/Jaakko Teppo) − 3:36
"Teleseksi" (säv. ja sov. Jarmo Jylhä - san. Kyösti Timonen/Jaakko Teppo/Vesa Ruuska) − 2:55
"Sammakkoprinssi" (säv. ja sov. Jarmo Jylhä - san. Jaakko Teppo) − 3:50
"Nelikymppisten tie" (säv. ja sov. Jarmo Jylhä - san. Kyösti Timonen) − 3:20
"Köyhät kyykkyyn" (säv. ja sov. Jarmo Jylhä - san. Jaakko Teppo/Kyösti Timonen) − 2:57
"Roskapankki" (säv. ja sov. Jarmo Jylhä - san. Jaakko Teppo) − 3:46
"Lenita" (säv. ja sov. Jarmo Jylhä - san. Kyösti Timonen) − 4:10
"Minäkö ministeriksi?" (säv. ja sov. Jarmo Jylhä - san. Kyösti Timonen/Jaakko Teppo) − 2:50
"Visa P.A. Kottinen" (säv. ja sov. Jarmo Jylhä - san. Jaakko Teppo) − 3:30
"Viimeinen russakka" (säv. ja sov. Jarmo Jylhä - san. Kyösti Timonen) − 3:36
Jaakko Teppo
| --- | --- |
Studioalbumit:   Ruikonperän multakurkku  Katuojalaulaja  Onnen kerjäläinen  Uutisraivooja  Pers’aukisten piiritarkastaja 
Kokoelmat:   Nevergreens  Parhaat / 20 parasta  Ruikonperän multakurkku  Parhaat  Ruikonperän suosikit A-P  Ruikonperän suosikit R-Y  Jälkitauti – Kaikki levytykset 1980–1986  Sammakkoprinssi – Kaikki levytykset 1987–1993  Ruikonperän sanaseppo  Rakkaus ja metsärahat – Kaikki laulut 1980–1995 
Livealbumit:   Parhaat vitsit  Karjalan kunnailla 1984 
Singlet:   ”Hilma & Onni” / ”Haiseva henki”  ”Työttömän laulu” / ”Rakkaus & metsärahat”  ”Pilkillä” / ”Tuupovaaran yössä”  ”Pamela” / ”Onnen kerjäläinen”  ”Mikko sika Mallorcalla” / ”Rötösrock”  ”Ryynäsen Vartti” / ”Rantaleijona”  ”Sammakkoprinssi” / ”Lenita” 
DVD:t:   Onnen kerjäläiset
Vannucci

Vannucci on alkujaan italialainen sukunimi seuraavilla henkilöillä:
Atto Vannucci (1808–1883), italialainen historioitsija ja vallankumouksellinen
Ildebrando Vannucci (1890–1955), italialainen roomalaiskatolinen piispa
Pietro Vannucci eli Pietro Perugino (1446–1524), italialainen taidemaalari
Ronald ”Ronnie” Vannucci (s. 1976), yhdysvaltalainen muusikko, The Killersin rumpali
| --- | --- |
: Tällä täsmennyssivulla luetellaan henkilöitä, joilla on sama sukunimi.
VCC-1

| VCC-1 |
| --- | --- |

Valmistushistoria
Valmistusmaa:   Italia
Tekniset tiedot
Tyyppi:  miehistönkuljetusvaunu
Maksiminopeus:  
– tiellä:  64 km/h
Muu aseistus:  12,7 mm konekivääri
Moottori:  Detroit 6V53T diesel
VCC-1 on italialainen panssaroitu miehistönkuljetusvaunu. Sen on kehittänyt italialainen Automotive Technical Service yhdysvaltalaisen M113A1:n pohjalta ja sitä valmistaa OTO Melara. Vaunun pääaseena on 12,7 mm konekivääri. Viimeiset Italian armeijan tilaamista vaunuista valmistuivat vuonna 1982.
Aiheesta muualla

Tank Encyclopedia (Arkistoitu – Internet Archive) (englanniksi)
Varhadi-nagpuri

| Varhadi-nagpuri |
| --- | --- |
Oma nimi:  वऱ्हाडी (vaṟhāḍī) नागपुरी (nāgapurī)
Tiedot
Puhujia:  6 970 000
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet
ISO 639-3:  vah
 Ohje 
Varhadi-nagpuri on indoarjalainen kieli, jota puhuu noin 7 miljoonaa ihmistä Intiassa Maharashtran, Madhya Pradeshin ja Telanganan osavaltioissa. Kieli on läheistä sukua Maharashtran valtakielelle marathille ja jotkut pitävätkin sitä marathin murteena. Varhadi-nagpuria kirjoitetaan devanagari-kirjaimistolla.
VCO

VCO eli jänniteohjattu oskillaattori (lyhenne sanoista Voltage controlled oscillator) on oskillaattori, jonka värähtelytaajuutta voidaan säätää jännitteen avulla.  Jänniteohjattuja oskillaattoreita käytetään radiotekniikassa, vaihelukituissa silmukoissa, äänikorteissa ja syntetisaattoreissa.  Tavallinen tapa toteuttaa VCO on käyttää kapasitanssidiodia oskillaattorin resonanssipiirin osana. Joidenkin kideoskillaattorien taajuutta voidaan hienosäätää jännitteen avulla (VCXO).
Käyttö syntetisaattoreissa

Syntetisaattoreissa oskillaattorimoduuli tuottaa vaihtojännitettä, jonka taajuus voidaan asettaa ihmisen kuuloalueelle. Mikäli VCO:n ohjausjännitteeseen lisätään vaihtojännitekomponentti, esimerkiksi toisen oskillaattorin signaali, on kyseessä taajuusmodulaatio.
Syntetisaattorien oskillattoreissa yleisimmät aaltomuodot ovat pulssi- tai kanttiaalto (pulse / square wave), kolmioaalto (triangle wave), siniaalto (sine wave) sekä kohina (noise). Nämä yksinkertaiset aaltomuodot siniaaltoa lukuun ottamatta sisältävät korkeataajuuksisia harmonisia komponentteja, mikä mahdollistaa niiden monipuolisen muokkaamisen suotimilla. Oskillaattorin aaltomuotoa suodattamalla ja sekä taajuutta että amplitudia moduloimalla syntetisaattorilla voidaan luoda erikorkeuksisia, ajassa muuttuvia ääniä.
Tyypillisten audiosignaalilähteiksi tarkoitettujen oskillattorien lisäksi syntetisaattoreista löytyy useimmiten myös yksi tai useampi matalataajuusoskillaattori (LFO), jonka värähtelytaajuus on yleensä paljon matalampi (alin taajuus on tyypillisesti alle yhden hertsin). Tätä käytetään perinteisesti modulaatiolähteenä, jolloin voidaan rakentaa esimerkiksi edestakaisin nousevia ja laskevia ääniä tai ohjata vaikkapa suodinta syklisesti.
Veikko Vartiainen (pesäpalloilija)

| Veikko Vartiainen> Henkilötiedot |
| --- | --- |
Syntynyt: 19. tammikuuta 1994 (ikä 30) Sotkamo
Kansalaisuus:   Suomi
Pesäpalloilija
Aktiivisena:  2010–2017
Ulkopelipaikka:  sieppari
Seura:  –
Sarja:  Superpesis
Pelaajaura
Junioriseurat
2010–2012:  Sotkamon Jymy
Ammattilaisjoukkueet
2013–2017:  Kiteen Pallo Sotkamon Jymy
Veikko Vartiainen (s. 19. tammikuuta 1994 Sotkamo) on suomalainen pesäpalloilija. Vartiainen edusti pääosan urastaan Superpesiksessä kasvattajaseuraansa Sotkamon Jymyä ja voitti joukkueessa SM-kultaa kaudella 2015.
Hän pelasi osan kaudesta 2015 vuokralla Kiteen Pallossa. Hän pelasi ulkokentällä siepparina. Vartiainen pelasi kymmenen Superpesiksen runkosarjan ottelua. Näissä hän löi yhden tavallisen juoksun, toi neljä juoksua ja keräsi 12 kärkilyöntipistettä. Vartiainen pelasi kymmenen pudotuspeliottelua. Näissä hän löi yhden tavallisen juoksun ja keräsi 22 kärkilyöntipistettä.
Veikko Varesmaa

Veikko Verner Varesmaa (vuoteen 1928 Wilén) (11. syyskuuta 1910 Turku – 27. tammikuuta 1996 Turku) oli suomalainen yritysjohtaja, joka sai maanviljelysneuvoksen arvonimen vuonna 1968.
Varesmaan vanhemmat olivat faktori Sven Verner Konstantin Wilén ja ompelija Suoma Matilda Sjöström ja puoliso vuodesta 1939 sairaanhoitaja Aura Annikki Antila. Varesmaa kirjoitti ylioppilaaksi Turun suomalaisessa lyseossa vuonna 1930, valmistui maatalous- ja metsätieteiden kandidaatiksi 1935 ja agronomiksi 1936. Hän toimi 1935 Satakunnan meijeriliiton konsulenttina, 1937 Etelä-Pohjanmaan meijeriliiton sihteerinä ja 1949–1975 Valion Jyväskylän konttorin johtajana ja sivutoimisesti Keski-Suomen meijeriliiton toiminnanjohtajana 1949–1957.
Varesmaalla oli useita luottamustehtäviä, muun muassa Jyväskylän Seudun Osuuspankissa, Osuusliike Keskimaassa, Keski-Suomen Lihantuottajat Oy:ssä, Suomen Pankin Jyväskylän konttorissa, Keski-Suomen Maitokunnassa ja Rantaloma Oy:ssä.
Vanløsen asema

Vanløsen asema on rautatie- ja metroasema Kööpenhaminassa Vanløsen kaupunginosassa. Asema sijaitsee kahdella tasolla, joista katutasolla pysähtyvät Kööpenhaminan metron linjojen M1- ja M2-junat ja ylätasolla S-tog-lähijunalinjojen C- ja H-junat. Vanløsen asema on kummankin Kööpenhaminan metrolinjan pääteasema.
Aiheesta muualla

Kuvia tai muita tiedostoja aiheesta Vanløsen asema Wikimedia Commonsissa
Venera 11

| Venera 11 |
| --- | --- |
Tehtävätyyppi:  ohilento/laskeutuja
Kohde:  Venus
Laukaisu:  9. syyskuuta 1978 kello 03.25.39 UTC Baikonurin kosmodromi
Massa:  4 940 kg
COSPAR ID::  1978-084A
Venera 11 (ven. Венера-11) oli toinen Neuvostoliiton Venusta tutkivan Venera-ohjelman kahdesta avaruusaluksesta koostuvan tutkimusohjelman aluksista. Molemmat tutkimusohjelman avaruusalukset, Venera 11 ja Venera 12, sisälsivät ohilento-osan ja laskeutujaosan. Alusten mittalaitteistot olivat identtisiä. Ohilento-osa sisälsi aurinkotuulen koostumusta, gammasäteilypurskeita, ultraviolettisäteilyä ja Venuksen ionosfäärin elektronitiheyttä mittaavia laitteita. Laskeutujaosa sisälsi Venuksen ilmakehän ominaisuuksia tutkivia mittalaitteita.
Venera 11 neuvostoliittolaisessa 10 kopeekan postimerkissä.
Uimahypyt kesäolympialaisissa 2020 – miesten 3 m ponnahduslaudan parikilpailu

Miesten 3 m ponnahduslaudan parikilpailu Tokion olympialaisissa 2020 kilpaillaan 28. heinäkuuta 2021 Olympic Aquatics Centressä. Kilpailuun osallistuu kahdeksan paria.
Karsinnat

Kilpailuun pääsee kahdeksan paria. Isäntämaa Japanille myönnetään yksi kiintiöpaikka. MM-kilpailuista 2019 pääsee kolme paria olympialaisiin. Vuoden 2021 uimahyppyjen FINA World Cupin kautta valitaan neljä paria. Yhdestä maasta voi kilpailuun osallistua korkeintaan yksi pari.
Karsinnat > Paikan varmistaneet urheilijat

| Kilpailu/karsintatapa | Ajankohta | Paikat |  |
| --- | --- | --- | --- |
| MM-kilpailut 2019 | 12. – 20. heinäkuuta 2019 | 3 |  Iso-Britannia    Kiina    Meksiko |
| FINA World Cup 2021 | 18.–23. huhtikuuta 2021 | 4 |  Italia    Saksa    Venäläiset olympiaurheilijat    Yhdysvallat |
| Isäntämaa |  | 1 |  Japani |